I-yob 27
1
Kä cu I-yob ŋot kɛ mi buumɛ rɔ
wëë i̱,
2
“Ɣän yaacä rɔ nikɛ ciöt Kuɔth
in leny buɔ̱mdɛ ti diaal,
mëë pen ɣä cuŋkä kä
ci tëkdä jak kä bɛc.
3
Kä ce̱tnikɛ mi tëkä mi,
kä te yiëë Kuɔth rɛydä,
4
ɣän /cä mi jiääk bi lat,
kä /cä kac bi lat.
5
Kä /cä jɛ bi met lat i̱
ti̱i̱kɛ cuɔ̱ŋ,
amäni mɔ cä li̱w ɔ /cä
thuɔ̱kdä bi met päl.
6
Ɣän bä rɔm ni cuɔ̱ɔ̱ŋdä
/cä jɛ bi met päl,
thilɛ mi cä met bɛl ni rɔ
rɛy teekä.
7
“A ji̱ tɛ̈rä mal duäc ce̱tkɛ
ji̱ jiäkni,
dëë nɛy tin lo̱k kɛ ɣä ciɛŋ
ce̱tkɛ ji̱ dueeri.
8
Kä ɛŋu mi dëë ram mi thil
kuoth ɛ jek,
mi ci Kuoth tëkdɛ naŋ?
9
A dëë Kuoth lulɛ ku liŋ,
mi ci riɛk ben kä jɛ?
10
A derɛ nhök ku jek kä Kuoth in
leny buɔ̱mdɛ ti diaal?
A derɛ Kuoth ku la cɔɔlɛ
gua̱thni diaal?
11
Ɣän bä ji̱ nyuɔ̱th buɔ̱m Kuoth,
/cä duɔ̱p Kuɔth in leny
buɔ̱mdɛ ti diaal bi tɛ̱̈ɛ̱̈.
12
Ɛŋu latdɛ ruac mi thil luɔt ɔ,
kä cia kɛn ti diaal ti̱ti̱
nɛn kɛ pua̱nykun?
13
“Kä nɛmɛ ɛ riɛk in käm Kuoth
ɛ ram mi jiäk,
min jek ram mi gua̱n tiilä jɛ
kä Kuoth in leny
buɔ̱mdɛ ti diaal.
14
Mi tëë kɛ gaat ti ŋuan,
ba kɛ näk ko̱o̱r,
kä thilɛ mi̱eth mi ro̱ŋ mi
ba jek ɛ gaatkɛ.
15
Kä tɔ̱ bi kään tɔ̱,
bi juey kɛ näk,
kä ci mänkiɛn kɛ bi par.
16
A cäŋ cɛ läŋ in bo̱r dol
ce̱tnikɛ tup,
kä cɛ bieyni di̱r
ce̱tnikɛ thɔc,
17
kɛn tɔ̱ cɛ di̱r tɔ̱ ba kɛ ciɛŋ
ɛ gua̱n cuŋni,
kä ba läŋdɛ min bo̱r da̱a̱k ɛ
nɛy tin gɔw.
18
Kɛ ɣöö duel in cɛ la̱t ce̱tdɛ
kɛ duel kɛcä,
ce̱tdɛ nikɛ gɛ̈w mi ca la̱t rɛy
kakä wal kɛ kui̱ kɔaŋ.
19
La tɔ̱ɔ̱cɛ kɛ ria̱ŋ mi
/cɛ bi met nyɔk,
kä mɔ cɛ keer ɔ
la ria̱ŋdɛ thil.
20
Kä bi dual jɛ cu naŋ
ce̱tnikɛ nyɔc,
kä bi ruɔth jɛ cu lɔk
kɛ wäär.
21
Kä cu jiɔam kuec känyä
ca̱ŋ jɛ naŋ,
cɛ jɛ lɔak raar dhɔrɛ.
22
Cɛ rɔ kuer jɛ a thil pälikä,
kä cuɛ jɛ ɣɔ̱n kɛ mi barɛ rɔ
kɛ buɔ̱m jiɔam.
23
Cu jiɔam jɛ pa̱t tetkɛ,
kä cuɛ jɛ luɔ̱w luɔw
ni dhɔrɛ.
